Diari Oficial de la Generalitat Valenciana


Sumari del DOGV 1317, del 04-06-1990 (1990/817660)

RESOLUCIÓ de la Direcció General d'Ocupació i Cooperació, per la qual s'estableix el barem. objectiu per a la contractació de treballadors en l'àmbit de diversos programes de Foment d'Ocupació, competència de la Conselleria de Treball i Seguretat Social.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1317

Data del DOGV
:   04-06-1990

Secció del DOGV
:   ALTRES DISPOSICIONS

Número del document
:   1990/817660


Data del document
:   21-05-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de la Direcció General d'Ocupació i Cooperació per la qual s'estableix el barem objectiu per a la contractació de treballadors en l'àmbit de diversos programes de Foment d'Ocupació competència de la Conselleria de Treball i Seguretat Social.  
Ateses les disposicions següents:  
a) Article 6,2,1 i disposició final segona del Decret 60/1990, de 26 de març del Consell de la Generalitat Valenciana (DOGV núm. 1.282 de 10.04.90).  
b) Article 6,2,1 de l?Ordre de 6 d'abril de 1990, de la Conselleria de Treball i Seguretat Social (DOGV núm. 1.297 de 07.05.90) desocupació agrícola.  
e) Disposició addicional, de l?Ordre de 6 d'abril de 1990 de la Conselleria de Treball i Seguretat Social (DOGV núm. 1.296 de 04.05.90) ocupació temporal.  
d) Disposició addicional, de l?Ordre de 6 d'abril de 1990, de la Conselleria de Treball i Seguretat Social (DOGV núm. 1.297 de 07.05.90) ocupació juvenil en barris d'acció preferent.  
Fent ús de les autoritzacions conferides, i d'acord amb les centrals sindicals més representatives, en la comissió de seguiment d'ocupació, en sessió que tingué lloc el 2 de maig de 1990, aquesta Direcció General adopta la següent resolució:  
Primer. S'aprova el barem per a la selecció de personal sense col·locació, en l?àmbit dels programes de Foment d'Ocupació següents:  
1. Desocupació agrícola estacional.  
2. Desocupació agrícola (crèdit extraordinari per als danys causats pel temporal de pluges de l?últim trimestre de 1989).  
3. Ocupació juvenil en barris d'acció preferent.  
4. Ocupació temporal, en favor d'aturats de llarga duració majors de 25 anys.  
Segon. El barem esmentat s'estructura de la manera següent: a) Antiguitat en la inscripció a l?Oficina de Col·locació: 0,10 punts per mes.  
b) Variables socioeconòmiques.- Es valoraran de 0 a 5 segons les variables:  
b.1. Nombre de membres de la unitat familiar: per cada membre de la unitat familiar 1 punt.  
b.2. Segons la renda per càpita de la unitat familiar:  
- Rendes inferiors a 115 al Salari Mínim  
Interprofessional, 5 punts.  
- Rendes inferiors a œ al Salari Mínim  
Interprofessional, 4 punts.  
- Rendes inferiors al Salari Mínim  
Interprofessional, 3 punts.  
- Rendes iguals al Salari Mínim  
Interprofessional, 2 punts.  
- Rendes superiors al Salari Mínim  
Interprofessional, 0 punts.  
c) Reserva en favor de col·lectius específics:  
Amb atenció a les problemàtiques de cada localitat, les comissions locals o comarcals de col·locació, podran proposar la reserva d'un màxim del 50% dels llocs de treball en favor de joves, dones, aturats majors de 50 anys o qualsevol altre col·lectiu amb dificultats subjectives de col·locació.  
Tercer. Criteris per a la valoració i selecció dels treballadors:  
1) Les comissions locals i/o comarcals de col·locació realitzaran les propostes de contractació, i relacionaran per ordre de puntuació els aspirants; sense perjudici del que estableix la legislació vigent en matèria de contractació laboral, i de personal al servei de les Administracions Públiques.  
2) La reserva establerta en l'apartat c) haurà de ser motivada, i hauran d'aplicar-se els criteris de puntuació de l'apartat b) als col·lectius previstos.  
3) Quan concórreguen a la contractació, dos o més membres d'una unitat familiar, la puntuació obtinguda pel segon i successius demandants d'ocupació es reduirà en cinc punts.  
4) No es tindrà en compte l'antiguitat en la demanda per a la contractació d'aturats agrícoles en els programes de desocupació agrícola.  
5) En tots els casos caldrà que s'observen les prescripcions legals d'igualtat, mèrit, capacitat i adequació al lloc de treball d'obligat compliment.  
Quart. El que disposa aquesta resolució s'entén únicament a fi i efecte de les disposicions esmentades en la part expositiva, i per a l'obtenció de les ajudes que hi ha establertes; sense perjudici de l'autonomia que quant a la contractació de personal és pròpia de les entitats sol·licitants.  
Cinqué. Seran considerades dins termini les sol·licituds i la documentació presentades a l'empara del Decret 60/1990, de 26 de març, del Consell de la Generalitat Valenciana, les quals hagen tingut entrada a la Conselleria de Treball i Seguretat Social o en les Direccions Territorials d'aquesta, en data posterior a la publicació del susdit Decret en el DOGV. La data límit serà vint dies, comptadors des de la publicació de la Llei de Crèdit Extraordinari esmentada en la disposició final segona d'aquest.  
Sisé. Aquesta resolució s'entendrà ferma des del mateix dia de la publicació en el DOGV; i se significa que, contra aquesta, esgotada la via administrativa, podrà interposar-se Recurs de Reposició davant aquesta Direcció General, en el termini d'un mes, a comptar des de la data de publicació, i té com a requisit previ a la interposició de recurs contenciós administratiu, allò que estableixen els articles 126 de la Llei de Procediment Administratiu vigent, i 52 de la Llei de la Jurisdicció Contenciosa Administrativa de 27 de desembre de 1956.  
València, 21 de maig de 1990. - El Director General d'Ocupació i Cooperació: Josep Lluís Duran